CELEX: C2005/315/21
Language: da
Date: 2005-12-10 00:00:00
Title: Sag C-374/05: Anmodning om præjudiciel afgørelse forelagt ved kendelse afsagt den  21. juli 2005  af Bundesgerichtshof i sagen Gintec International Import-Export GmbH mod Verband Sozialer Wettbewerb e.V.

10.12.2005   
            
            
               DA
            
            
               Den Europæiske Unions Tidende
            
            
               C 315/11
            
         Anmodning om præjudiciel afgørelse forelagt ved kendelse afsagt den 21. juli 2005 af Bundesgerichtshof i sagen Gintec International Import-Export GmbH mod Verband Sozialer Wettbewerb e.V.
   (Sag C-374/05)
   (2005/C 315/21)
   Processprog: tysk
   Ved kendelse afsagt den 21. juli 2005, indgået til Domstolens Justitskontor den 12. oktober 2005, har Bundesgerichtshof i sagen Gintec International Import-Export GmbH mod Verband Sozialer Wettbewerb e.V. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Fastsætter de bestemmelser i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (1), som ændret ved Europa-Parlamentets og Rådets direktiv 2004/27/EF af 31. marts 2004 (2), som vedrører henvisning til udtalelser fra ikke-fagkyndige tredjeparter og reklame med udlodninger, ikke kun en minimums-, men en udtømmende maksimumsstandard for forbuddene mod offentlig reklame for lægemidler?
            
         
               2.
            
            
               Såfremt spørgsmål 1 besvares bekræftende, spørges:
               
                           a)
                        
                        
                           Foreligger der en overdreven eller vildledende henvisning til et »udsagn om helbredelse« i den forstand, hvori udtrykket er anvendt i artikel 90, litra j), i direktiv 2001/83/EF, hvis annoncøren gengiver resultatet af en rundspørge blandt ikke-fagkyndige tredjeparter med en generelt positiv samlet vurdering af det lægemiddel, der reklameres for, uden at henføre vurderingen til bestemte anvendelsesområder?
                        
                     
                           b)
                        
                        
                           Medfører det forhold, at direktiv 2001/83/EF ikke indeholder et udtrykkeligt forbud mod reklamer med udlodninger, at disse principielt er lovlige, eller indeholder artikel 87, stk. 3, i direktiv 2001/83/EF en opsamlingsbestemmelse, som kan begrunde et forbud mod en internetreklame med en månedlig udlodning af en gevinst af ringe værdi?
                        
                     
         
               3.
            
            
               Skal de stillede spørgsmål besvares på samme måde med hensyn til Rådets direktiv 92/28/EØF af 31. marts 1992 om reklame for humanmedicinske lægemidler (3)?
            
         
      (1)  EFT L 311, s. 67.
   
      (2)  EUT L 136, s 34.
   
      (3)  EFT L 113, s. 13